הובסטנק

הובסטנק (באנגלית: Hoobastank) היא להקת רוק אלטרנטיבי ונו-מטאל הידועה בעיקר בזכות להיטה The Reason משנת 2004 והצלחתה ברוק המודרני.

היסטוריה
 תחילת הקריירה 
הובסטנק הוקמה בפרברי מחוז לוס אנג'לס ב-1994, כשדאג רוב הכיר את הגיטריסט דן אסטרין ב"קרב להקות" בתיכון, ויחדיו החליטו להקים להקה, אליה צירפו את מרקו לפאלאינן ואת כריס הסה. כשנשאל דאג למשמעות השם ענה "אתה שואל אותי אם לשם יש משמעות. לשם אין משמעות וזה די מגניב, זו אחת מהבדיחות הפנימיות של תיכוניסטים שאין לה ממש משמעות".

תחילה ניגנו בזירת ההופעות המקומית "קפה קובלט", בה החלו להקות רוק נוספות את דרכן. ב-1998 הקליטו את אלבומם הראשון בהוצאה עצמית "They Sure Don't Make Basketball Shorts Like They Used To", שכלל קטע סקסופון ייחודי של ג'רמי ואסר, מפיק האלבום. בשלב זה החלה הלהקה לצבור לעצמה קהל מעריצים נאמן בדרום קליפורניה, מה שהוביל להחתמתה בשנת 2000 בחברת התקליטים Island Records. להצלחתה הראשונית של הלהקה תרמו גם סיבובי הופעות עם להקת אינקיובס.

 הצלחת הלהקה 
בנובמבר 2001 הוציאה הלהקה אלבום הנושא את שמה. הסינגל הראשון מתוכו, "Crawling in the Dark", הגיע למקום ה-68 במצעד בילבורד הוט 100, למקום 3 במצעד הרוק האלטרנטיבי ולמקום ה-8 במצעד הרוק הכללי של מגזין הבילבורד. בתחילת 2002 ניצב השיר במקום הראשון ברשימת הורדות השירים ב-mp3.com. הסינגל השני, "Running Away" הצליח אף יותר, כשהגיע למקום השני במצעד הרוק האלטרנטיבי, ולמקום ה-3 בטבלת ההורדות של mp3.com.
האלבום זכה במעמד של אלבום פלטינה, והגיע למקום ה-25 ברשימת 200 האלבומים הטובים ביותר. האלבום אף זכה בהכרה בינלאומית והלהקה קיימה סיבוב הופעות ברחבי אירופה ואסיה.

הלהקה החלה לעבוד על אלבומה השני, The Reason, ב-2003, בהפקת הווארד בנסון. אולם, ההקלטות הופסקו כאשר אסטרין נפצע קשה בתאונת אופנוע באוגוסט. באוקטובר הוא התאושש והלהקה יצאה לסיבוב ההופעות Nokia Unwired.

לבסוף יצא האלבום בדצמבר 2003. הסינגל Same Direction הגיע למקום ה-9 במצעד הרוק האלטרנטיבי בארצות הברית. השיר The Reason יצא כסינגל בתחילת 2004 והושמע לראשונה בלוס אנג'לס והפך מיד ללהיט כשהגיע למקום השני במצעד הבילבורד הוט 100, ולמקום ה-1 במצעד הרוק האלטרנטיבי. האלבום הגיע למקום 1 ברשימת 200 האלבומים הטובים ביותר (בילבורד 200).

אלבומה השלישי של הלהקה "Every Man for Himself" יצא במאי 2006. הוא דורג במקום ה-12 במצעד ה"בילבורד 200".

אלבומם הרביעי "For(n)ever" יצא בינואר 2009  ודורג במקום ה-26 במצעד ה"בילבורד 200". ביולי-אוגוסט 2010 הוציאו בקוריאה הדרומית וביפן בלבד אלבום אקוסטי שנקרא "Is This the Day?". זהו האלבום הראשון בו מופיע ג'סי שארלנד, שהצטרף ללהקה כנגן בס בשנת 2009. 

ביוני 2011 ערכה הלהקה סיבוב הופעות בפני הכוחות האמריקאים שמוצבים בעיראק.

Fight or Flight, אלבומה השישי של הלהקה, יצא בספטמבר 2012. לחלק מהפצותיו צורף כדיסק בונוס האלבום האקוסטי משנת 2010.

בשנת 2017, סולן הלהקה דאגלס רוב ביצע את השיר "Fist Bump", שיר זה הוא שיר הנושא של משחק הווידאו Sonic Forces.

דיסקוגרפיה
 שנה   שם מוציא לאור  מידע אחר 1997  Muffins  הוצאה עצמית  Tape 1998  They Sure Don't MakeBasketball Shorts Like They Used To  הוצאה עצמית  CD 2001  Hoobastank  Island Records  US #25, פלטינה 2002  The Target EP  Island Records  EP, בהופעה חיה 2003  The Reason  Island Records  US #3, פלטינה כפולה 2006  Every Man for Himself  Island Records  US #12, זהב 2009  For(n)ever  Island Records  US #26 2012  Fight or Flight  Open E   

סינגלים
שנהשם השיר<small>המאה הטובים ביותר <small><small>הרוק האלטרנטיבי<small><small>Mainstream רוק<small>אלבום2001"Crawling in the Dark"6837Hoobastank2002"Running Away"4429"Remember Me"-23282003"Out of Control"-916The Reason2004"The Reason"214"Same Direction"-14202005"Disappear"-24292006"If I Were You"-2332Every Man for Himself"Inside of You"-2727"Born to Lead"---2008"My Turn"1042423For(n)ver2009"So Close, So Far"---"The Letter"---2010"Never Be Here Again"---AT&T Team USAOlympics soundtrack"Is This the Day?"---Is This the Day?2012"This Is Gonna Hurt"--28Fight or Flight

 קישורים חיצוניים 



קטגוריה:להקות רוק אמריקאיות
קטגוריה:להקות הארד רוק
קטגוריה:להקות פוסט-גראנג'
קטגוריה:להקות רוק אלטרנטיבי
קטגוריה:רביעיות מוזיקליות
קטגוריה:להקות נו מטאל
קטגוריה:להקות שהוקמו בשנת 1994
קטגוריה:קליפורניה: להקות